Oʻzbekiston milliy futzal terma jamoasi
Futzal boʻyicha Oʻzbekiston milliy terma jamoasi — xalqaro futzal musobaqalarida Oʻzbekiston davlati nomidan ishtirok etuvchi milliy jamoa. Oʻzbekiston futbol federatsiyasi va Oʻzbekiston futzal assotsiatsiyasi tomonidan nazorat qilinadi. FIFA va Osiyo Futbol Konfederatsiyasiga toʻlaqonli aʼzo. Oʻzbekiston milliy terma jamoasi Osiyo va sobiq Sovet Ittifoqi respublikalari orasidagi eng kuchli jamoalardan biri hisoblanadi. 2020-yil 12-may holatiga koʻra, Oʻzbekiston milliy terma jamoasi futzal boʻyicha terma jamoalarning dunyo reytingida 158 mamlakat orasida 26-oʻrinni egallab turibdi. Oʻzbekiston 2024-yilgi futzal boʻyicha jahon chempionatiga mezbonlik qiladi, bu Oʻzbekiston tarixda ilk bor FIFA turniriga mezbonlik qilgani hisoblanadi.